GiliGold/VAD_KnessetCorpus huggingface dataset:
פנינה תמנו:
ואנחנו גם מפרגנים להם תחת כל עץ רענן
אלי אפללו:
אין ספק שמשרד הרווחה והשר שעומד בראשו, עושים עבודה טובה
אלי אפללו:
 אני בכוונה מתמקד כרגע בנושא מאוד מאוד ספציפי, מאוד מוגדר, ובואו תתייחסו לנושא הזה בדיוק
נעמי בודל:
אני אתייחס, תודה רבה
נעמי בודל:
 אני רוצה לומר לגבי המספרים שניתנו כאן, המספרים הם, אני מתארת לעצמי, מדויקים
נעמי בודל:
 אבל בסופו של דבר הרוב המכריע של אותם זוגות אינם מגיעים אלינו
נעמי בודל:
 זאת אומרת שאני לא מכירה, ושאלתי ובדקתי, אצלנו אין, בוודאי לא מספרים כאלה
נעמי בודל:
 אני בטוחה שיש זוגות הורים שזקוקים אבל צריך לשים את זה גם בפרופורציה מספרית
אלי אפללו:
אני שואל שאלה אחרת
אלי אפללו:
 האם מה ששמענו פה מצד האבות, המקרים האלה הגיעו אליכם?
נעמי בודל:
יש מקרים כאלה שמגיעים
אלי אפללו:
ומה עשיתם איתם?
נעמי בודל:
על זה אני רוצה לדבר
נעמי בודל:
 להסביר רגע את התהליך שבו אנחנו יכולים להתערב
פנינה תמנו:
אדוני יושב-הראש, אשאל גם כמה מקרים כאלה אתם נתקלים וכמה זה בשוליים?
נעמי בודל:
אנחנו מדברים אולי על עשרות בכל הארץ, זה מה שהגיעו אלינו, אל סדרי דין
נעמי בודל:
 אני לא יכולה לדעת על כל שירותי הרווחה, אני יודעת ספציפית על סדרי דין, אנחנו מדברים על עשרות
נעמי בודל:
 אני אומרת את זה מאוד בזהירות מאחר ולא עשיתי
אלי אפללו:
רק כדי שנבין, אנחנו מדברים על עשרות אנחנו מדברים בעצם על מאות ילדים
נעמי בודל:
לא בטוח שבכל משפחה יש עשרה ילדים, אבל יכול להיות
א':
על מאות גברים
פנינה תמנו:
אם אתה רוצה להתקדם אז באמת
דבי ביטון:
שאלה גם כמה פונים אליהם בסוף, בטח יש עוד מיואשים שלא עושים את זה
אלי אפללו:
הרשות ניתנה למשרד הרווחה, בבקשה
נעמי בודל:
זה ככה רק כדי לשים את זה בתוך מסגרת המספרים שלנו
נעמי בודל:
 אנחנו כמובן מתערבים על פי חוק
נעמי בודל:
 עובדים סוציאליים לעניין סדרי דין יש להם התערבות שהיא אך ורק על פי חוק, כלומר או כשבית המשפט פונה אלינו בבקשה או שיש הליך משפטי כלשהו שכבר מתנהל, ואז במסגרת של סמכויות שניתנו מטעם בית המשפט אנחנו יכולים להתערב ומיד לעשות איזשהו הליך או תהליך ביחד עם ההורים ולהגיע להמלצות ולשנות זמני שהות במידת הצורך וכיוצא בזה
נעמי בודל:
      אני רוצה לומר שאנחנו כבר בתחילת נובמבר הוצאנו עוד לפני, אבל בהמשך גם בנובמבר יצא, עדכון אחרון של גישה ומה אנחנו עושים במקרים שבהם מגיעים לפתחנו נושאים של זמני שהות שבעקבות שירות מילואים, בעקבות משפחות שפונו לפעמים לשני יישובים שונים, לערים שונות, למלונות שונים, ואיך אנחנו יכולים לעזור להם? ההנחיה שלנו והצורה שבה אנחנו מטפלים במשפחות האלה היא עם אמירה על גמישות, על חשיבה יצירתית, על הבנה שאנחנו רוצים כמה שיותר, כמו תמיד, כמו שזה תמיד חלק מעקרונות העבודה שלנו תמיד, לשמר את הקשר בין הורה והילד שלו, וזה משהו שמנחה אותנו ותמיד ינחה אותנו גם ספציפית בנושא הזה
אלי אפללו:
זה ברור לי
אלי אפללו:
 אני שואל פה משהו ספציפי
אלי אפללו:
 את שמעת פה שני הורים, שני אבות שדיברו
אלי אפללו:
 מה התשובה לאנשים האלה, להורים האלה? מה התשובה?
נעמי בודל:
זה בדיוק מה שאני אומרת, ההליך שלנו, היכולת שלנו להתערב במקרים שבהם אנחנו לא מעורבים חוקית, היא מוגבלת
פנינה תמנו:
מה זאת אומרת לא מעורבות חוקית? רגע, אין דבר כזה
פנינה תמנו:
 אם קיבלת עשרות פניות, אדוני יושב-הראש את צריכה לדעת שאם מדובר במי שנמצא בשירות צו 8, מבקש לראות את הילדים ויש מי שמסרב, את כן מעורבת חוקית, יש לך את הסמכות
נעמי בודל:
איך יש לי?
פנינה תמנו:
מה זאת אומרת? ברגע שאת קיבלת את הפניה זה אומר שיש תיק ברווחה
נעמי בודל:
אם קיבלתי מבית המשפט, בהחלט
פנינה תמנו:
לא מבית המשפט, סליחה, במקרה אני גם עורכת דין אבל גם באה מבית של עו"סים
פנינה תמנו:
 בוודאי שיש לך סמכות אם יש לך תיק במידה ויש בו איזה ניכור הורי שלא נותנים לאותה לוחמת או לוחם לראות את הילדים, אתם בהחלט יכולים להיכנס לתמונה
פנינה תמנו:
      לא להיות ישר על האופציה הזאת לברירת מחדל אם אין לי אפשרות חוקית
פנינה תמנו:
 תגידי מה את עושה במקרה שאת יודעת שבעוד יומיים, או שאפילו כבר עכשיו נמצא אדם, לוחם, בתוך אפטר, יצא היום, יש לו שלושה ימים אולי, אולי יומיים, אולי 24 שעות ואומר אני רוצה לראות את הילדים שלי ולא נותנים לי
קריאה:
זאת לא בקשה, זאת זכות
פנינה תמנו:
אנחנו מבינים, אבל ברגע שהוא מגיש את הבקשה הזאת אני רוצה לדעת מה הטיפול SOS בדבר הזה? כי להחזיר לוחם או לוחמת לעזה בזמן שהם לא ראו את הילדים זה לשבור להם את הנפש
א':
תספרי לי את זה
דבי ביטון:
לא רק זה, כי בסוף אתם צריכים, במסגרת התפקיד הנהדר שאתם עושים, זה לראות את טובת הילד
דבי ביטון:
 נכון שהאבא מבקש, אבל תחשבו גם על הילד שלא ראה את האבא ויש לו זכות, אפוטרופוס טבעי
דבי ביטון:
 אז גם עם הסדרי הראייה, ובאמת, תאמינו לי שליוויתי תיקי נוער ולפעמים הילדים לצערי הופכים להיות כלי ניגוח בין ההורים וזה אסור שהם יהיו
דבי ביטון:
 כי הורים כאלה שמונעים פגישות אנחנו צריכים להגיד דרשני, כי כנראה קורים גם דברים מאחורי הקלעים, ולכן כן יש לכם סמכות
נעמי בודל:
חברת הכנסת אני מאוד מסכימה עם מה שאמרתם, ויתרה מכך אני מחזקת את דבריך ולכן אני תמיד אהיה מאוד זהירה כאשר מגיעים אליי מקרים כאלה
נעמי בודל:
 ואני כן יכולה לומר שרוב המקרים, חד משמעית רוב המשפחות מצליחות להתעלות לגודל הרגע ויש הסכמות ביניהם
נעמי בודל:
 כאשר אין, רוב המכריע של המקרים מדובר על דברים של הרבה מעבר לזמני השהות בזמן המלחמה
נעמי בודל:
 יש פה איזשהו משהו שקורה
פנינה תמנו:
 האם אתם יודעים להוציא צו ביחד עם הנהלת בתי המשפט?
נעמי בודל:
אני מוכנה להסביר אם רוצים, אני מוכנה להרחיב
אלי אפללו:
חבריי, אני מאוד מצטער
דבי ביטון:
זה לא נכון, נכון שהסדרי ראייה זה יום א' עד איזה, אבל עובדת רווחה שיש לה סמכות יכולה להרים טלפון לאמא ולהגיד לה שהנסיבות שונות בבקשה תאפשרי
דבי ביטון:
 לא צריך להגיע לבית משפט על כל דבר
אלי אפללו:
חברת הכנסת, אני מבקש
אלי אפללו:
 תראו, אני פונה למשרד הרווחה, אם אין לכם מידע או שלא קיבלתם מידע, או שאין לכם נהלים, אני מבקש, זה הזמן
יעל בלונדהיים:
אני יכולה לנסות להסביר? אני משרד המשפטים
פנינה תמנו:
משרד המשפטים חשוב כי אפשר לעשות פה שיתוף פעולה עם הנהלת בתי המשפט
אלי אפללו:
סליחה, פנינה אני אתן לך לדבר, עוד מעט אני אתן לך לדבר, גם ליעל
אלי אפללו:
 אני פונה עכשיו למשרד הרווחה, אין ספק שהנושא הזה הועלה עכשיו בצורה מאוד חמורה
אלי אפללו:
 אני מניח שבשגרה יש בעיות בין בני הזוג, ולכן אם לא הייתה בעיה אז גם בזמן המלחמה הכל היה בסדר, והיו נותנים את האפשרות לראות וכך הלאה
אלי אפללו:
 אין ספק שיש פה משהו שהוא מעבר בשגרה, ולכן יש פה משהו מין נקמה, ניכור, לא משנה איך נקרא לזה
אלי אפללו:
 אבל אנחנו צריכים להתערב, וכשאני אומר שאנחנו צריכים להתערב כי אנחנו שלחנו את אחד מבני הזוג למילואים, אנחנו הוצאנו לו צו, ויש פה אחריות של המדינה דווקא באותה נקודה כן לעזור לאחד מבני הזוג כדי שהוא יוכל לראות את הילדים שלו בתקופה הזו
נעמי בודל:
קודם כול שוב, סדרי דין, אני מקווה שליעל תינתן זכות הדיבור כדי להסביר את זה גם מבחינתה
נעמי בודל:
 אבל לנו בסדרי דין יש אפשרות להתערב אך ורק כמו שאמרתי תחת ערכאה משפטית שמבקשת מאיתנו
אלי אפללו:
אני שואל שאלה, נניח שאחד ההורים פנה אליכם ואתם מרימים טלפון
דבי ביטון:
אבל אם הוא בא ל-24 שעות, עד שתגישו בקשה, עד שתקבלו תשובה, עד שהשופט - - -
פנינה תמנו:
אתה צודק, בסוף אני חושבת שאתה תצטרך שיצא מפה נוהל של שיתוף פעולה בין בתי המשפט לרווחה
אלי אפללו:
 בבקשה עורך דין יעל
יעל בלונדהיים:
יעל בלונדהיים, משרד המשפטים
יעל בלונדהיים:
 לסכסוכים בין הורים יש לנו כמה מסגרות חוקיות שנותנות מענה, שנותנות מעטפת, אני אתן לשם התחלה את סעיף 18 לחוק הכשרות המשפטית, שקובע בכל עניין הנתון לאפוטרופוסיותם חייבים שני ההורים לפעול תוך הסכמה
יעל בלונדהיים:
 וסעיף 19 אומר שאם הם לא הגיעו להסכמה אז הם רשאים לפנות לבית המשפט
יעל בלונדהיים:
 זה הבסיס שלנו לשיחה הזאת
יעל בלונדהיים:
 זאת אומרת אנחנו נמצאים היום במצב שהוא מצב קשה, ודרושה פה גמישות, וכמו שאני שמחה לשמוע שרוב האנשים כן התגייסו לרגע והצליחו למצוא את הפתרונות, אבל תמיד יש כאלה שלצערנו לא מצליחים למצוא את הפתרונות
יעל בלונדהיים:
      לכן השלב הראשון הוא באמת צריך להיות שיח בין ההורים ולנסות להגיע להסכמות, השלב השני הוא פניה לבית המשפט
יעל בלונדהיים:
 הפניה לבית המשפט נעשית גם תחת מעטפת חוקית
יעל בלונדהיים:
 יש לנו את החוק להסדר התדיינויות שקובע איך פונים לבי המשפט כשיש סכסוך במשפחה
דבי ביטון:
את שולחת אותם ליישוב סכסוך?
יעל בלונדהיים:
הדרך הנכונה היא לפתוח בקשה ליישוב סכסוך
פנינה תמנו:
לא, זה לא רציני, כי אין להם זמן אפילו להתקשר לעורך דין
דבי ביטון:
אפשר לתת צעד זמני
יעל בלונדהיים:
אני רק אשלים את המשפט
יעל בלונדהיים:
 כמובן שבמסגרת החוק הזה יש גם אפשרות לפנות בבקשה כדי שתתקיים פגישה מהירה ביחידות הסיוע, שזה בעיניי הדרך הכי נכונה לפתור את הסכסוכים מהסוג הזה, שיושבים עם מגשר ביחידות הסיוע, או מגשרת
אלי אפללו:
אני אשאל שאלה אחרת, נניח ואנחנו כחברי כנסת - - -
יעל בלונדהיים:
אני רק אשלם את המשפט
אלי אפללו:
בבקשה תשלימי
יעל בלונדהיים:
ואם מגישים בקשה ליישוב סכסוך אז אפשר במקביל להגיש בקשה לסעד דחוף כדי שבאופן ממש דחוף, וזה יכול להיות שעות ומקסימום ימים, שבית המשפט נדרש לדבר הזה
יעל בלונדהיים:
 ולמשל אם יש לנו מקרה כמו שהוצג כאן בזום, של אדם שהוא כבר כמה חודשים באירוע הזה והוא יודע שלפעמים הוא יוצא לאפטר מעכשיו לעכשיו והמענה צריך להיות מיידי, והגמישות, שלצערנו לא נמצאת בצד השני, צריכה כללים והסדרה, אז בית המשפט יכול לקבוע שבהתראה
אלי אפללו:
הפניה הזאת גם עולה כסף נכון?
יעל בלונדהיים:
רגע, בית המשפט יכול לקבוע למשך שאם האב נותן התראה של X שעות לאם, האם תוודא שהסדרי השהות מתקיימים
יעל בלונדהיים:
 זו למשל דוגמה
יעל בלונדהיים:
 עכשיו לגבי הטענה שעלתה לגבי הכסף
יעל בלונדהיים:
 קודם כול בקשה ליישוב סכסוך היא כמה עשרות שקלים, ולא צריך להגיע בשום צורה מיוצגים, להיפך אנחנו מעדיפים שהצדדים יגיעו לא מיוצגים, וניתן סיוע ובמקרה הצורך נכנסים גם עורכי דין ליחידות הסיוע ככה שזה לא אמור להיות
פנינה תמנו:
מתי בפעם האחרונה היית ביחידת סיוע?
יעל בלונדהיים:
הייתי
פנינה תמנו:
מתי פעם אחרונה? לא, את תעני על השאלה הזאת
יעל בלונדהיים:
הייתי לפני כמה חודשים
פנינה תמנו:
לא, תקשיבי, אני חייבת לומר לך
פנינה תמנו:
 בואי נתחבר למציאות
פנינה תמנו:
 יוצא חייל, עד שהוא יגיע ויגיש בקשה, עד שיענו לו, עד שבכלל אם היא בכלל תתייצב או הוא יתייצב
פנינה תמנו:
 לא, צריך פה עם כל הכבוד מי שיושב פה כנציגי ממשלה אתם אחראים גם על מדיניות, אתם תדאגו שזה יהיה SOS
פנינה תמנו:
 צריך להיות פה מסלול SOS של טיפול וסיוע לאנשים האלה
דבי ביטון:
אני רוצה להגיד שכמו שבמקרה חירום מוציאים ילד ולא מחכים לבית משפט, זה אותו דבר, זה אותו מקרה
דבי ביטון:
 חברים, הם באים לאפטר
א':
כמו שקיבלנו צו 8
א':
 תעזבו את זה, כמו שקראתם לנו להילחם ולמות פה
דבי ביטון:
אתם יודעים שבתי המשפט סבבה, אבל עד שהשופטים, עד שהוא ידון בתיק הזה
יעל בלונדהיים:
אני אומרת ויש פה עורכות דין שאני מקווה שיאשרו את מה שאני אומרת
יעל בלונדהיים:
 הדברים האלה נעשים
דבי ביטון:
תאמיני לי 14 שנים זאת העבודה שלי
יעל בלונדהיים:
יש כאן את נציגות יחידות הסיוע שיכולות לתאר את העובדה שלהן בשטח יום-יום, והדברים האלה נעשים בגמישות מלאה
יעל בלונדהיים:
 למשל, נעשות פגישות באמצעות הזום, זה ממש מיידי
אלי אפללו:
 עוד מישהו רוצה לדבר ממשרדי הממשלה?
פנינה תמנו:
אולי כדאי שנשמע את יחידות הסיוע? כי לא נראה לי שיש להם נוהל
דבי ביטון:
אולי כדאי שהם ישמעו אותנו?
אלי אפללו:
מי פה מיחידות הסיוע?
חנה לאופר:
שלום, אני ד"ר חנה לאופר ממלאת מקום מנהלת יחידת הסיוע של משרד הרווחה
חנה לאופר:
 אני רוצה ראשית לברך על הדיון ששם במרכז את הצורך של הילדים בקשר עם שני ההורים שלהם
חנה לאופר:
 אלינו מגיעים אנשים בהקשר הנדון בשני אפיקים מרכזיים, ויעל ציינה אותם אבל אני אציין מה אנחנו עושים, אפיק אחד הוא הבקשה ליישוב סכסוך, אפיק שני הוא הבקשות הדחופות
חנה לאופר:
 בחלק מהמקרים כבר הייתה פניה טרם המלחמה והמלחמה הכניסה ממד נוסף
חנה לאופר:
      היו אלינו פניות בהקשר של המלחמה, חלק מהם אנשי מילואים, חלק מהם אנשים שהם לא במילואים אבל מפונים, אפילו אנשים שפונו לשני בתי מלון שונים, והיה לנו גם מקרה של סבים שפנו שהבן שלהם נרצח במסיבת הנובה
חנה לאופר:
 מה שאנחנו עושים אנחנו מנסים להגיע להסכמות במקרים האלה, ובחלק ניכר מהמקרים האנשים מגיעים להסכמות
חנה לאופר:
      כדוגמה גבר במילואים שהגיש בקשה כי אשתו התרחקה עם הילדים לבית הוריה, שזה מקום מרוחק, אז הגיעו להסדרי קשר ולהסכמה לתחום את משך הזמן שהאם תשהה במקום שהיא שוהה בו ואחר כך תחזור למקום שהיא הגיעה ממנו
חנה לאופר:
      כאשר יש הפניות דחופות, אנחנו משתדלים הכי מהר לפגוש אותם לפעמים מהיום למחר
חנה לאופר:
 מהיום להיום אני לא יודעת אם אני יכולה להתחייב, אני יכולה להתחייב להשתדל
חנה לאופר:
      עוד אפשרות שאנחנו מאפשרים לאנשים, זה פגישות מרחוק
חנה לאופר:
 זאת אומרת שאם יש לנו אב במילואים שהוא יכול לתקשר טלפונית, אנחנו נעשה פגישה בזום ואז כשהוא כבר ייצא אני מקווה שיהיה לו הסדר כדי לפגוש את הילדים שלו
דבי ביטון:
אבל לא תמיד אבות בסיכון כזה, בכלל לפעמים אין טלפונים
חנה לאופר:
אם נמצאים בעזה אין טלפונים
א':
לא, גברתי גם בצפון, את מוזמנת לבוא
דבי ביטון:
צריך החרגה גם, אולי שבתי המשפט גם יתחילו להחריג
חנה לאופר:
אם יהיה שינוי בחוק, כרגע זאת מסגרת החוק
חנה לאופר:
 אם יש שינוי אנחנו נפעל בהתאם
אלי אפללו:
חנה, אני מבקש ממכם
אלי אפללו:
 אנחנו מדברים פה על מקרים בסקאלה זה נמצא בחריג, אבל זה גם העיקר, שתבינו, בשביל זה אנחנו עשינו את הישיבה הזאת, כי זה העיקר
אלי אפללו:
 זה לא עניין של רק ילד אחד או שניים, כי אם אנחנו לוקחים עשרות שמגיעות, או יותר מזה שלא מגיעות אליכם כי לא פונים אליכם כי לא מאמינים אליכם אני חייב לומר, יש פה אנשים שאומרים מראש אנחנו לא מאמינים במשרד הרווחה או בעובדות הסוציאליות ולכן אנחנו גם לא פונים
אלי אפללו:
 זאת אומרת אנחנו מדברים פה על מאות ואולי אלפי ילדים
אלי אפללו:
      יש לי בקשה
אלי אפללו:
 קודם כול אני מאוד הייתי רוצה באופן מיידי שאתם תעשו נוהל שלכם, ביחד עם בתי המשפט, למשהו שהוא מיידי SOS, שהורה יוצא ולא קיבל את מבוקשו לראות את הילדים שלו, הוא יודע לפנות לאיזשהו מוקד מסוים שאתם בעצם תחליטו כדי שהוא יקבל איזושהי תשובה
פנינה תמנו:
שזה יקבל תיעדוף מהיום להיום ואני רוצה גם להגיד שתכניס את זה לתוך הצבא
אלי אפללו:
פנינה, אני בישיבה אצלך אפריע יותר
אלי אפללו:
עם פנינה יש לי כרגע חשבון
אלי אפללו:
 אני לא יכול להפריע אצלה, לא יכול לדבר שם
אלי אפללו:
 והיא פה לקחה את כל הרשות, מבחינתי בואי שבי פה תנהלי את הדיון
פנינה תמנו:
לקחתי לתשומת ליבי, בפעם הבאה אתה בא, אתה מדבר
דבי ביטון:
רגע, אתם לא באותה קואליציה?
פנינה תמנו:
אנחנו חברים, אנחנו לא צריכים קואליציה בשביל זה
דבי ביטון:
אני גם חברה
אלי אפללו:
אנחנו לא באותו –, נגיד ככה: היה רצוי שתהיי בסיעה שלי, אבל לא חשוב
פנינה תמנו:
או הפוך
אלי אפללו:
או הפוך
אלי אפללו:
 בכל מקרה נעשה ככה, מאוד היה חשוב שיהיה איזשהו מוקד או מספר במשרד הרווחה, שיהיה איזשהו נוהל שהורה ידע לפנות לאיזשהו מקום
אלי אפללו:
 זה אחד, זה באופן מיידי
אלי אפללו:
 הדבר הלא מיידי, אני כן חושב שאם אתם אומרים שהחוק לא מאפשר לכם, אנחנו בית מחוקקים, תגידו לנו, או שתפנו את תשומת ליבנו איזה חוק אנחנו יכולים לקדם, ויש פה שני יושבי-ראש, פנינה תמנו שטה שהיא יושב-ראש הוועדה לקידום מעמד האישה והיא יודעת להפעיל דברים, וגם אני, נשב ביחד עם איזשהו בסיס שתיתנו לנו או נקודות מסוימות, נשב ביחד עם עורכת הדין או היועצת המשפטית של הוועדה, ונחשוב, אולי נקדם חוק שיאפשר לבני זוג בתקופת מלחמה לשמור על הזכויות של הילד לראות את אחד ההורים כי זה מקרה קיצוני שבו בעצם נוצר מצב שלוקחים אותו לצורה הכי קיצונית שיכולה להיות והפגיעה בסוף היא בילד, וזה מה שמעניין אותנו
אלי אפללו:
      ופה, עם החוק יש לקונה מסוימת כי הוא לא לקח בחשבון את נושא המלחמה ואת נושא המילואים שזו אחריות שלנו, כי המדינה הוציאה את אחד מבני הזוג למילואים ושלחה אותו למילואים וזה התפקיד של המדינה לדאוג לילדים בדיוק בתקופה הזו
אלי אפללו:
 אז זה מה שאני מבקש בעצם
אלי אפללו:
 קודם כול לפנינה אני רוצה לתת כי מגיע לה עכשיו
פנינה תמנו:
תודה אדוני יושב-הראש באמת דיון חשוב, ואמרת משפט מאוד יפה, אמנם הוא החריג אבל הוא העיקר
פנינה תמנו:
 אני חושבת שדווקא בשל החשיבות של הנושא וטובת הילדים וגם הזכות של ההורה, בין אם זה האמא והאבא, להורות, אני חושבת שאנחנו צריכים לפתור
פנינה תמנו:
 ויותר קל לטפל באירוע הזה כאשר אנחנו יודעים שמדובר בעשרות של מקרים, אולי מאות בודדות, כשזה משמח גם לדעת שמרבית עם ישראל כן מגויסים, ואני, כמי שמטפלת בזכויות של נשים גרושות למילואימניקים ונשים בכלל, אני יודעת באמת שיש התגייסות רחבה
פנינה תמנו:
      אני מצטרפת לדברים שלך, יושב-הראש ואני חושבת שצריך להיות פה נוהל ממש בימים הקרובים – כי אנחנו איפשהו הרבה זמן אחרי פרוץ המלחמה – מיידי שגם צריך היות כזה גם של הרווחה, כמובן משרד המשפטים, זה צריך להיות הנהלת בתי המשפט וגם צה"ל
פנינה תמנו:
     מדוע אני אומרת את זה? אחד, צריך להיות נוהל חירום שהבקשה לא צריכה להיות מהיום למחר אלא מהיום להיום ואפילו בתוך כמה שעות, וכמובן להשתמש אם צריך באמצעים חזותיים וכל מה שיוצא בכך
פנינה תמנו:
 ואני כן רואה שמרכזי הסיוע, כן עשיתם בסך הכול התאמה כדי לסייע
פנינה תמנו:
 מכיוון שאנחנו נמצאים במצב של חירום, בסופו של דבר גם הצבא יצטרך לדעת, ואנחנו נגייס את קצין המילואים הראשי בן ארי ומי שצריך
אלי אפללו:
יש פה נציג? אוקיי, בזום, תכף נעלה אותו
פנינה תמנו:
 שאם נגיד יש אפטר ונצטרך לתת עוד יום או עוד יומיים, גם יתאפשר הדבר הזה לחיילת או לחייל שנמצאים במילואים
פנינה תמנו:
 אני כן חושבת שצריך לצאת מהתפיסה הזאת של יישוב סכסוכים שזה דבר מאוד חשוב, אבל בצוק העיתים יש לו את התהליך שלו
פנינה תמנו:
 אנחנו לא הולכים לפתור את כל יישוב הסכסוכים, ובין היכולת ליישב את הסכסוך לבין הצורך להגן על הזכות אתם תלכו על הצורך להגן על הזכות בתקופה הזאת
פנינה תמנו:
     הדבר האחרון כן לאפשר להם אם הם צריכים ייצוג, אולי אם הם צריכים את הסיוע המשפטי כן להכניס אותם לתמונה בעניין הזה שבתוך הנוהל אם צריך עורך דין
נירה לאמעי רכלבסקי:
זאת החולייה הכי חשובה, זאת החולייה שבה הם נכנסים שיש להם טלפון בלי מבחני זכאות, הזכאות היחידה זה שאתה במילואים ויש לך בעיה
נירה לאמעי רכלבסקי:
ואפשר לעשות את זה
נירה לאמעי רכלבסקי:
 כי מפה הם נכנסים לתמונה, כשיש להם טלפון של מישהו שיכו לסייע להם משפטית אם יגיעו למסקנה שהמנגנון של יישוב סכסוכים הא היחיד שיש כרגע משפטית והוא ייערך לתת מענה
פנינה תמנו:
נכון, צריך לפנות לעורכת דין נוחי פוליטיס ולהגיד לה, אני בטוחה שהם יתגייסו לנושא הזה ואם צריך להעמיד עורכי דין אז גם יעמידו
נירה לאמעי רכלבסקי:
אפשר אפילו בתקנה לשעת חירום בעניין הזה
אלי אפללו:
 חברת הכנסת דבי
דבי ביטון:
כבוד יושב-הראש תודה על דיון מאוד חשוב
דבי ביטון:
 לצערי אירועים מהסוג הזה קורים גם בלי מלחמה, קל וחומר שעכשיו אנחנו נמצאים במלחמה, וכפי שכבוד יושב-הראש אמר צו 8 זה המדינה החליטה שהם עכשיו לא יוכלו לעמוד בהסדרי הראייה שלהם ולכן הדברים צריכים להשתנות
דבי ביטון:
     צריך לעשות החרגה במקרים, ואגב זה נכון גם כשאתם תעשו איזושהי החלטה היא חייבת להיות גם לגבי המפונים כי אני רואה גם את המלחמות היום
דבי ביטון:
 כמי שליוותה הורים לדאבוני יש הורים שהילדים הולכים להיות חפץ למאבק עם הצד השני
דבי ביטון:
 אסור לנו, אנחנו צריכים לראות את טובת הילד
דבי ביטון:
 שני ההורים הם אפוטרופוסים, לפעמים היום כבר אין משמורת יש הורות משותפת, בית המשפט גם שינה את גישתו
דבי ביטון:
 ולכן אני חושבת עובדי הרווחה, עובדים סוציאליים והסיוע המשפטי שגם הייתי עורכת דין מייצגת, עושים עבודה נפלאה
דבי ביטון:
 לפעמים הכלים פחות בידיים שלהם ולכן כפי שבית משפט יודע להסמיך את העובדת הסוציאלית בהרחבת הסדרי ראייה, בשינוי הסדרי ראייה לשנה וזה קורה בבתי המשפט, אני חושבת שצריך לתת להם את השיקול, ולאפשר להם
דבי ביטון:
     יישוב סכסוך זה תהליך זה יכול לקחת חודש וחצי עד שמזמינים, סעד לא תמיד גם מתפנים, לפעמים זה רבני, בית משפט, תפיסה מטורפת
דבי ביטון:
 אין מקום
דבי ביטון:
 ילדים צריכים לפגוש את ההורים, אם אין חלילה סכנה עובדת סוציאלית בדרך כלל מכירה את התיק
דבי ביטון:
 להרחיב את הסמכות המשפטית ולומר שיש לו את הסמכות לשנות וזה יהיה משהו שיהיה כתוב
דבי ביטון:
 ועל פי חקיקה
דבי ביטון:
 יש להם מספיק סמכויות ואננו לא יכולים לגרום לאבא, ובמיוחד לא לילד שלא ראה את הילד חודש או חודשיים, לא לראות את אביו עם כל הכבוד לאמא וההיפך
דבי ביטון:
 ולכן אני חושבת שהצד הכי נכון הוא להסמיך היום וכן שבתי המשפט גם יבינו, וצריכים את ההחרגה בכלל במציאות השונה, אני לא אומרת לעשות את זה גורף
דבי ביטון:
 אבל מלחמה, מפונים, מציאות, לא יבוא על גבם של ילדים
פנינה תמנו:
דבר נוסף ששכחתי וחשוב ביותר זה גם לדעת להקפיא הליכים
פנינה תמנו:
 שלא יהיה מצב שבן אדם בלחימה או מישהי נמצאת בלחימה ולוקחים החלטות הרות גורל
א':
הם לוקחים הרבה כאלה ויש מחטף בזה עכשיו
אלי אפללו:
א' אתה רוצה לומר משהו? כן, בבקשה
א':
כן
א':
 קודם כול אני רוצה להודות לשתי חברות הכנסת, אני רואה אותן הרבה זמן פה נלחמות ולא רק לנשים, הן נלחמות בשביל צדק ותודה רבה
א':
 אני רוצה לספר לכם משהו שאתמול אני יושב עם חבר בטלפון, אני לא יכולתי לדבר עם הילדים שלי היום, לא כי האישה, הגרושה, לא נתנה לו, כי עוד עובדת סוציאלית לא אישרה את זה
א':
 יש הרבה עובדים סוציאליים שעושים את הניכור הורי
א':
 כן, כבר כבוד השופט ארז שני כבר רושם את זה ועוד כמה שופטים
א':
 הם חרגו מהסמכות
א':
 ואתמול הוא הפחיד אותי באיזשהו מושג, כי גם אני הייתי אומר את זה בעבר, בכל לילה שהייתי עולה לאיזשהו סיור, שהשם לא ייקח אותי עכשיו כדי שאני אוכל להיפרד מהילדים שלי פנים אל מול פנים
א':
      אז אני מבקש ממכם, מכולכם פה, בייחוד העובדים הסוציאליים, תשאירו את האגו מאחורה
א':
 כן, אתם מעל כולנו, אף אחד לא רוצה לבוא לייעוץ המשפטי, שום אבא שאני מכיר, וזה לא עשרות, זה מאות
א':
 אף אבא לא רוצה לפנות לרווחה ואף אמא לא רוצה גם היום לפנות לרווחה כי זה כבר לא מגדרי
א':
 ואני אומר לכם, עכשיו זה צעד של מלחמה, ושהשם מרחם מה מצפה לנו בקרוב
א':
 יהיו פה הרבה אנשים שמקריבים את החיים שלהם
א':
     אני לא צריך כשאני עולה לציר לדובב או לאיזשהו מוצב שחוטף על ימין ושמאל, להגיד לו אבא, אני אשתף אותכם בשיחה האחרונה שלי עם הקדוש ברוך הוא, אבא כפרה עוד קצת
א':
 ואז אתה רואה את היציאות, אתה אומר עוד קצת בבקשה עוד קצת, שהבן שלי והבת שלי יראו אותי, שאני איפרד מהם כמו שאני צריך להיפרד
א':
      זה לא רק מהאימהות שלא נותנות לראות את הילדים, וזה לא האבות שלא נותנים לראות את הילדים, זה גם הרבה עובדים ועובדות סוציאליים שהם פוגעים בילדים תחת החוק
א':
 וחברות הכנסת כאן שנמצאות הן עורכות דין מהמניין ואי אפשר לסובב אותן עם הדבר הזה והן יודעות שאני אומר את האמת
א':
 ויש פה עוד עורכות דין שיודעות שאני גם אומר את האמת
א':
 עורכי הדין שלי נלחמים עליי, שהכל תקין, אבל יש הרבה הורים שפוסלים אותם וזה לא עשרות, זה מאות של גברים שנמצאים בשטח, אם זה מעל האדמה ואם זה מתחת לאדמה
אלי אפללו:
100%, תודה א'
דבי ביטון:
כבוד יושב-הראש אני רוצה רק לדייק שלא חלילה יתפרש שעובדים סוציאליים חלילה וחס
א':
לא כולם, יש הרבה טובים
פנינה תמנו:
חשוב מאוד שתגיד את זה למיקרופון
א':
יש הרבה עובדים סוציאליים, אני אמרתי גם להם את זה
א':
 יש הרבה עובדים סוציאליים טובים
פנינה תמנו:
צריך לא להכליל
פנינה תמנו:
 יש דברים שצריך לטפל בהם אז מטפלים
אלי אפללו:
תודה על ההערה, אסור לנו להכליל
אלי אפללו:
 בזום יש לנו את הנהלת בתי המשפט?
פנינה תמנו:
וגם שלא יובן שאם יש מקרה של חשד לפגיעה של הורה כזה או אחר, בוודאי שאנחנו לא רוצים שיהיה שום מסלול מהיר
אלי אפללו:
 בתי המשפט מי נמצא מבתי המשפט?
פנינה תמנו:
אולי מהצבא יש מישהו?
אלי אפללו:
דרך אגב יש לנו ממשק בין משרד הביטחון למשרד הרווחה כדי לדעת מי באמת נמצא במילואים?
יעל בלונדהיים:
היו ממשקים מסביב
אלי אפללו:
לא מדבר על היו, אני שואל על היום, האם יש ממשק?
פנינה תמנו:
הנה יוסרי יועץ קצין מילואים ראשי
פנינה תמנו:
 אולי ייתן לנו?
אלי אפללו:
אוקיי בוא תעלה מישהו ממשרד הביטחון
יוסרי זין אלדין:
קודם כול אדוני יושב-הראש תודה על הדיון
יוסרי זין אלדין:
 אני אתייחס מנקודה שעלתה לפני כן לגבי לאפשר לאותם אנשי מילואים, חיילים וחיילות מילואים, יותר לצאת ולהרחיב טיפה את החופשה
יוסרי זין אלדין:
 קודם כול אנחנו נחדד את זה למפקדים
יוסרי זין אלדין:
 בנוסף המפקדים הרי מוכוונים לדבר הזה ולטיפול בחיילים שלהם כי בסוף מפקד בהיותו מפקד יש לו אחריות כלפי אותו חייל, על כל המשתמע מכך, וכמובן שמן הסתם זה יהיה גם תואם לצורך המבצעי וליכולות המבצעיות אבל כן נחדד את זה לרמה למטה
יוסרי זין אלדין:
      בעניין של העברת הנתונים, אני חושב שזה משהו שכן אפשר להתגבר עליו, אפשר להגיש מה שנקרא נוהל טופס א'
יוסרי זין אלדין:
 מגישים אותו ואז הסוגייה נבחנת ואפשר יהיה לדעתי להעביר את הנתונים
אלי אפללו:
זאת נקודה מאוד חשובה כי משרד הרווחה, מסתבר שלא תמיד יש לו את הנתונים, וחייב שיהיה ממשק בין משרד הרווחה כדי לדעת באמת על מי מדובר? כמה מדובר? כדי שבאמת יוכלו לטפל אם תהיה בקשה כזאת
יוסרי זין אלדין:
חד משמעית
יוסרי זין אלדין:
 אז אפשר להגיש נוהל סדור של טופס א' וזה יטופל
יוסרי זין אלדין:
 תודה לכם
אלי אפללו:
 תנו לו להשלים ואני אתן לכם לשאול ואתו גם שאלות, בואו לא נתפרץ בבקשה
אלי אפללו:
 אתה יכול להמשיך אם יש לך משהו לומר
יוסרי זין אלדין:
אני סיימתי אדוני
אלי אפללו:
אז יש אליך שאלות, פנינה בבקשה
פנינה תמנו:
אנחנו יש לנו ניסיון בכנסת שזה חשוב לחדד למפקדים שיתחשבו והכול, אבל אנחנו לא בונים על טוב ליבו של מפקד כזה או מפקדת כזו או אחרת, אנחנו חשובים, אדוני יושב-הראש, אני ממליצה שאתה כמו שאמרת
אלי אפללו:
במסקנות שלנו אנחנו מאוד נשמח שיהיה איזשהו נוהל ברור וגם הנוהל הזה יופץ בין המפקדים, וגם הקשר או הממשק בין משרד הרווחה לבין הצבא, שהוא יהיה קשר הדוק שאפשר יהיה לטפל בנושא הזה מהרגע להרגע
פנינה תמנו:
נכון, ועוד מילה
פנינה תמנו:
 לומר מילה טובה לקצין מילואים ראשי בן ארי, לכם, לכל הצוות שם
פנינה תמנו:
 אתם עושים עבודת קודש בחודשים האחרונים יד ביד כאן איתנו בוועדות השונות
פנינה תמנו:
 ישר כוח על הדאגה למילואימניקים וגם למילואימניקיות
פנינה תמנו:
 אז מילה טובה
אלי אפללו:
אין ספק שזה מחזק גם את החוסן הנפשי של אותם אנשי מילואים
אלי אפללו:
 בבקשה מי רצה לשאול?
מירב כהן:
עורכת דין מירב אהרון
מירב כהן:
 אני רק רוצה לפנות ולהבין את אותו טופס שהוא אמר שאפשר
מירב כהן:
 בעצם אותו חייל בשירות מילואים פונה למפקד שלו, מציף את העניין בפני המפקד שלו, מעלה את הטופס זה מגיע למש"קית ת"ש והם מפנים את זה לרווחה? איך?
פנינה תמנו:
מאיפה עורכת הדין?
מירב כהן:
עורכת הדין מירב אהרון, אני מייצגת את אחת מאותם אבות שהגיעו לפתחו של יושב-הראש
אלי אפללו:
אין שום בעיה, יש פה רק שאלה מה הפרטים בטופס ולאן זה עובר?
יוסרי זין אלדין:
אז התייחסתי בטופס, רמת הטופס הוא מכוח חוק הגנת הפרטיות, זה טופס שקשור להעברת המידע בין מוסדות ובין גופים, הוא לא טופס שממלא אותו החייל אני רואה שלא הובנתי נכון
יוסרי זין אלדין:
 חייל כמובן אם הוא פונה בבקשה שהוא צריך עוד יום למפקדו, אז בסוף המפקדים הם אלה שבהתאם לצורך המבצעי מן הסתם, הוא בסוף שיאפשר לו את השחרור לעוד יום, לעוד חמש שעות לעוד 24 שעות, בהתאם לצורך
פנינה תמנו:
או לא יאפשר
מירב כהן:
זו לא השאלה שלי
מירב כהן:
 אני לא מדברת על זה, השאלה שלי האם אפשרי לעשות איזשהו נוהל כזה מבחינת הצבא שהמפקד יהיה מחויב להציף את הנושא הזה
פנינה תמנו:
שהוא יהיה חייב - - - להסדרי ראייה
מירב כהן:
זה לא רק הסדרי ראייה, זה גם שיחות טלפון, זה הדבר המינימלי
מירב כהן:
 להציף את זה בפני מש"קית ת"ש, אותה מש"קית ת"ש למעשה מחויבת לפנות לרווחה ולהעלות את המקרה הזה בפניהם וכמובן שאז הם יקיימו את אותו נוהל
יוסרי זין אלדין:
שוב פעם אני רוצה להתייחס לנקודה הזאת